27/11/2013 | Administración LocalMunicipal
Carballo
Anuncio de aprobación definitiva da Ordenanza municipal reguladora das praias do concello de Carballo (A Coruña)

O Pleno Municipal do concello de Carballo, en sesión ordinaria celebrada o 30 de setembro de 2013, aprobou inicialmente a Ordenanza municipal reguladora das praias do Concello de Carballo. O acordo de aprobación inicial foi exposto ao público por un prazo de 30 días hábiles para a presentación de reclamacións ou alegacións, mediante anuncio no Boletín Oficial da Provincia nº 194 de 11 de outubro de 2013. Finalizado o prazo regulamentario non se presentaron alegacións contra dito acordo, polo que se considera definitivamente aprobado e se procede a públicación íntegra no Boletín Oficial da Provincia. Carballo, 19 de novembro de 2013 O Alcalde D. Evencio Ferrero Rodríguez A gran extensión da franxa litoral do Concello de Carballo así coma o dos seus areais de calidade e o complexo marismeño-dunar da Lagoa de Baldaio que son utilizados por moita poboación, merece unha regulación que determine con precisión os dereitos das persoas usuarias. As diferentes praias do Concello de Carballo contan cunha serie de características particulares (ver Anexo I), e a razón desta ordenanza é promover unhas condicións que posibiliten a compatibilidade entre o exercicio dos dereitos de cada un e o dos demais e coa preservación absoluta do medio natural de que se trata. Xunto a isto, determinar as condicións de seguridade dos bañistas e o conxunto de condutas que supoñen infraccións pechan o conxunto de disposicións que agora se aproban, co fin de dotar dunha información precisa a poboación. O texto constitucional recoñece no artigo 45 o dereito de todos a gozar dun medioambiente axeitado para o desenvolvemento da persoa, así coma o deber de conservalo. A Lei 7/1985, do 2 de abril, de bases do réxime local, outorga no seu artigo 25.2, letras a) e h), competencias nos termos que determine a lexislación estatal e autonómica, para garantir a seguridade en lugares públicos (entre os que se atopan as praias), e para a protección da salubridade pública. A lexislación sectorial na materia que nos ocupa, conformada pola Lei estatal 22/1988, do 28 de xullo, de Costas e na Lei 2/2013, de 29 de maio, de protección e uso sostible do litoral e de modificación da Lei 22/1988, de 28 de xullo, de Costas, tamén establece competencias municipais (mantemento das condicións de salubridade nas praias e a observancia das normas e instruccións ditadas pola Administración do Estado sobre salvamento e seguridade de vidas humanas). TITULO I. DISPOSICIÓNS XERAIS TITULO II. NORMAS DE USO TITULO III. VIXIANCIA, SALVAMENTO E SOCORRISMO TITULO IV. REXIME SANCIONADOR A presente ordenanza ten por obxecto regular o uso das praias do concello de Carballo, conxugando o dereito de todas as persoas a aproveitalas co deber que o Concello de Carballo –no marco das súas competencias– ten de velar por unha utilización racional e, en particular, regular as condicións xerais de utilización e goce por parte dos/as usuarios/as da praia, procurando a seguridade, a saúde pública e a protección do medio. Esta Ordenanza será de aplicación no termo municipal de Carballo, no espazo que constitúe o dominio público marítimo terrestre definido na Lei 22/1988, de 28 de xullo, de Costas e na Lei 2/2013, de 29 de maio, de protección e uso sostible do litoral e de modificación da Lei 22/1988, de 28 de xullo, de Costas, e/ou que teña a consideración de praia, sen menoscabo das competencias doutras Administracións na materia. A competencia nesta materia queda atribuída á Concellaría de Medio Ambiente do Concello de Carballo. No entanto, esta competencia non inhibe das propias ao resto de Concellarías no que á materia obxecto desta Ordenanza lles puidese afectar (seguridade, servizos, urbanismo, etc). A efectos da presente Ordenanza, enténdese como: a) Praias: Marxe, beira ou ribeira que rodea as augas de baño continentais ou marítimas, en superficie case plana que teñan ou non vexetación, formadas pola acción da auga ou do vento ou por outras causas naturais ou artificiais. b) Augas de baño: Calquera elemento de augas superficiais onde se prevea que poidan bañarse un número importante de persoas ou exista preto unha actividade relacionada directamente co baño e no que non exista unha prohibición permanente de baño nin se formulara unha recomendación permanente de absterse do mesmo, onde non exista perigo obxectivo para o público. c) Zonas de baño: Area xeográficamente delimitada dun termo municipal composta por unha praia e as súas augas de baño. En todo caso, entenderase como zona de baño aquela que se atope debidamente balizada ao efecto. Nos tramos de costa que estean balizados como zona de baño, entenderase que esta ocupa unha franxa de mar contigua á costa dunha anchura de 200 metros nas praias ou 50 metros no resto da costa. d) Zona de varada: Aquela destinada á estancia, embarque, desembarque ou mantemento de embarcacións profesionais ou de recreo, debidamente listadas. e) Acampada: Instalación de tendas de campaña, parasoles non diáfanos nos seus laterais ou de vehículos ou remolques habitables. f) Campamento: Acampada organizada e dotada dos servizos establecidos nas normativas vixentes. g) Bandeiras de sinalización de habilitación para o baño: Determinarán a aptitude das condicións das augas para o baño. As bandeiras clasificaranse por cores que indican o estado do mar en canto á idoneidade do seu uso para o baño: • Verde: Apto para o baño. • Amarela: Precaución. Permitirá o baño con certas restriccións. Prevén dun certo perigo no baño derivado das condicións do mar observadas e/ou debido á existencia de animais, elementos flotantes, contaminación, ou outras circunstancias de risco para a saúde das persoas. • Vermella: Prohibido o baño. Prevén dun grave perigo no baño para a vida ou saúde das persoas, ben sexa polas condicións do mar ou pola existencia de animais, elementos flotantes, contaminación, ou outras circunstancias de risco para a saúde das persoas. Fora da tempada de baño, a ausencia de bandeiras significará que xa non está operativo o servizo de Salvamento e Socorrismo. No entanto, as bandeiras anteriores poderanse complementar con outras que indiquen concretamente o perigo a previr. h) Animal de compañía: Todo aquel, que sendo doméstico ou silvestre, é mantido polas persoas coa finalidade de vivir con elas, asumindo as responsabilidades inherentes á súa convivencia, sen que exista actividade lucrativa algunha sobre el. i) Pesca marítima de recreo: Enténdese aquela que se realiza por afección ou deporte, sen retribución algunha e sen ánimo de lucro. A pesca marítima de recreo poderá ser exercitada en superficie, desde embarcación ou a pé desde a costa, e submarina, nadando ou mergullando a pulmón libre. j ) Tempada de baño: É o período de tempo en que pode preverse unha afluencia importante de bañistas, tendo en conta os usos ou costumes locais. Deste xeito, corresponderá ao Concello de Carballo fixar as datas correspondentes á tempada de baño mediante unha resolución ca debida publicidade para o coñecemento dos usuarios.1. A utilización das praias será libre, pública e gratuíta para os usos comúns e acordes coa natureza daquela, sempre que se realicen de acordo coas leis, regulamentos, e coa presente ordenanza. O paseo, a estancia e o baño pacífico na praia e no mar teñen preferencia sobre calquera outro uso.2. En relación ao uso de megafonía, aparellos sonoros ou instrumentos musicais a) Non se permitirá o uso de aparellos sonoros ou instrumentos musicais cando polo seu volume poidan molestar ao resto dos usuarios da praia. b) A Unidade de Salvamento e Socorrismo poderá utilizar megafonía e aparellos sonoros para o correcto desenvolvemento do servizo, tal e como se recolle no artigo 30.1 da presente ordenanza. c) Poderá autorizarse, con carácter excepcional, o uso de megafonía, aparellos sonoros ou instrumentos musicais para eventos debidamente autorizados pola administración competente.3. Queda prohibido dar un uso diferente ao que lles é propio ás duchas, lavapés e aseos situados nas praias, así como limpar os utensilios de cociña, lavarse utilizando xabón, xel ou champú ou calquera outro productor deterxente. Ao mesmo tempo, fomentarase o aforro na utilización da auga.4. En todo caso, a utilización de calquera outro elemento do mobiliario urbano, en xeral, corresponderá ao fin para o cal está destinado.5. En casos especiais nos que se vexa afectada, ao xuízo da autoridade, a seguridade ou salubridade das persoas usuarias, o concello ditará unha resolución na que se prohiba o acceso ao areal, o baño e o uso da praia. Esta medida terá carácter temporal e deberá restablecerse o libre acceso á praia e á costa inmediatamente en cando desapareza a situación que motivou o seu decreto. A realización de calquera tipo de actividade ou disposición de obxectos, aínda de forma temporal, no ámbito de aplicación da presente ordenanza, deberá dispor da preceptiva autorización municipal (ver Anexo II) ), ou do órgano administrativo competente que teña competencias en materia de Costas, de conformidade coa tipificación de usos do dominio público marítimo-terrestre. No caso de que se realizasen actividades ou disposición de obxectos sen autorización, e sen prexuízo da instrucción do correspondente expediente sancionador pola infracción cometida, habilitaranse as potestades administrativas para ordenar o cese da actividade ou a restitución do medio ao estado orixinario Respecto dos soportes publicitarios e a publicidade comercial en xeral na zona de dominio público, esta axustarase ao establecido nas disposicións municipais que a regulen, ou no seu caso pola lexislación vixente que lle sexa de aplicación.1. Corresponde á Administración municipal a limpeza e o acondicionamento das praias do termo municipal. A limpeza realizarase do xeito que sexa máis adecuado ás características de cada unha das praias, coa frecuencia e co horario previstos para a axeitada xestión do servizo, retirando os residuos e baleirando as papeleiras públicas e os recipientes de residuos dispostos nas praias durante a tempada de baño.2. Queda prohibido calquera acto que puidese ensuciar as praias, e estará obrigado/a o/a responsable á limpeza inmediata, sen prexuízo das sancións que puidesen derivarse por tales feitos.3. O Concello, por si mesmo ou a través da empresa encargada do servizo de limpeza de praias, poderá realizar campañas de sensibilización ambiental e protección do medio ambiente mediante as accións divulgativas que estime oportunas.1. Queda prohibido arroxar calquera tipo de residuos á praia ou ao mar así como deixar abandonados nesta obxectos voluminosos (mobles, carriños, caixas, embalaxes, etc.), e deberanse utilizar as papeleiras ou colectores que se instalen para tal fin. Os devanditos vertidos realizaranse nos correspondentes colectores que para o efecto se atopen distribuídos pola praia ou nas proximidades dos accesos principais.2. Os colectores e as papeleiras instaladas nas praias deben utilizarse correctamente, e non se poderá verter neles líquidos, materiais perigosos, entullos, madeira, materiais de combustión, animais mortos, mobles ou calquera outro tipo de material ou residuo inadecuado para o seu uso, segundo o descrito na Ordenanza municipal reguladora da limpeza, salubridade e hixiene.3. Os servizos de tempada e toda ocupación de vía ou espazo público, obxecto desta Ordenanza, deberán aterse aos horarios establecidos polo Concello de Carballo para depositar os lixos provenientes do desenvolvemento da súa actividade.4. Calquera infracción a este artigo será sancionada, e quedará ademais o infractor ou infractora obrigado/a á recollida dos residuos arroxados.5. En orde a manter a hixiene e salubridade, este Concello adoptará as medidas oportunas de control das verquidos e depósitos de materiais. Desde o Concello tamén se realizarán campañas de concienciación cidadá para axudar a manter limpas as praias.1. Non está permitida a evacuación fisiolóxica no mar ou na praia.2. Non está permitido lavarse no mar ou na praia utilizando xabón, xel, champú ou calquera outro producto similar.3. O Concello instalará nas praias polo menos un aseo público accesible durante a tempada de baño. Sancionarase o uso diferente ao que lle é propio (xogar, limpar os aveños de cociña, lavarse utilizando xabón, xel ou champú ou calquera outro producto deterxente, pintar, deteriorar, etc.,) sen prexuízo das responsabilidades doutra índole que poidan esixirse.4. Naquelas zonas onde se realice algún tipo de actividade, xa sexa permanente ou temporal, os seus responsables deberán manter durante o exercicio das mesmas, as debidas condicións de limpeza e salubridade. Os titulares dos servizos de tempada están obrigados a evitar que se produza acumulación de lixo na zona onde estean implantados, polo que deberán proceder á limpeza da mesma coa frecuencia adecuada á intensidade do seu uso, depositando os restos nos colectores habilitados para iso.5. Co fin de facilitar a limpeza das praias, durante a tempada de baño non se permitirá instalar calquera elemento que entorpeza o paso dos servizos de limpeza dentro do período horario que regulamentariamente se estableza.6. A evacuación dos residuos referidos farase obrigatoriamente no tipo de envases e recipientes normalizados que se establezan. Estes deberanse depositar nos colectores habilitados para a recollida selectiva de residuos dispostos no seu contorno.7. Quen vulnere estas prohibicións, a requirimento verbal dos axentes da autoridade ou dos membros da Unidade de Salvamento e Socorrismo, deberá retirar de inmediato os residuos e proceder ao seu depósito, conforme se establece na Ordenanza municipal reguladora da limpeza, salubridade e hixiene, sen prexuízo da sanción que lle poida corresponder. Co fin de garantir a seguridade das persoas que estean nas praias e ao mantemento e a hixiene das mesmas sen provocar molestias ao resto de usuarios/as, prohíbese: a) Realizar lume directamente no chan da praia (areas, pedras ou rocas), agás naquelas datas que por especial significación se autoricen expresamente por parte do Concello e polos organismos competentes. b) O uso de bombonas de gas e/ou líquidos inflamables nas praias. c) Cociñar na praia. d) Limitar de calquera xeito a visibilidade dos postos de Salvamento e Socorrismo, circunstancia que se considerará como un entorpecemento do labor deste servizo para os efectos da instrucción do expediente sancionador que corresponda. A poboación terá dereito a ser informados polo Concello da falta de aptitude para o baño e das augas que non satisfagan os criterios de calidade mínima esixibles polas normas vixentes. A tal fin o Concello facilitará, información actualizada das calidades das augas do baño e a fará pública na tempada estival.1. O emprazamento de calquera tipo de instalación (só dos servizos de tempada e das instalacións desmontables na praia) deberá contar coa preceptiva autorización municipal e reunir as condicións sinaladas con carácter xeral na presente Ordenanza e na lexislación específica que regule a actividade que se pretende exercer. Para obter a autorización correspondente deberase formular unha solicitude conforme ao procedemento específico que se articule para cada tempada. En todo caso, será imprescindible para obter a autorización municipal que se dispoña dos permisos que sexan necesarios expedidos por outras administracións competentes na materia.2. É potestade do Concello, no exercicio das súas competencias e da administración con competencias en materia de Costas e co fin de acadar o obxectivo previsto nesta Ordenanza, establecer as zonas onde emprazar e exercer os distintos servizos e actividades no ámbito de aplicación desta norma. Non se permitirá a delimitación, polos particulares, da zona obxecto de concesión.3. Todos os elementos que se instalen no espazo público, obxecto desta Ordenanza, deberán responder aos requisitos de homologación de acordo coa súa normativa específica. Este requirimento é preceptivo para autorizar a súa instalación.4. Será obriga do/a titular ou concesionario/a manter as instalacións nas debidas condicións de seguridade e hixiene. Para ese efecto, disporá de todos os complementos mobiliarios dispostos para a recollida e evacuación dos residuos xerados.5. Respectaranse, en todo momento, os accesos peonís, escaleiras de accesos, postos de salvamento e socorrismo, ramplas, saídas e espazos reservados en xeral.6. Non se permitirá obra fixa no espazo público, obxecto desta Ordenanza, salvo a previamente autorizada, nin deixar restos de calquera elemento utilizado na actividade unha vez finalizado o prazo de autorización previsto.1. O obxecto do presente capítulo é o de previr e controlar as molestias e perigos que os animais poidan causar, tanto ás persoas como ás instalacións. En calquera caso, a/o propietaria/o ou acompañante considérase responsable das actuacións que o animal realice, e dos prexuízos que lles ocasione ás persoas, cousas e ao medio en xeral, con relación ao previsto na presente ordenanza e para o non reflectido nesta, no establecido nas disposicións vixentes na materia, singularmente a Ordenanza municipal reguladora da limpeza, salubridade e hixiene.2. Queda prohibida a presenza nas praias de animais susceptibles de causar molestias e perigos, tanto ás persoas como ao medio: a) durante a Semana Santa, b) todas as fins de semana e festivos desde abril ata outubro, c) todos os días desde o 1 de xuño ata o 30 de setembro e d) nos espazos da Lagoa de Baldaio, a Marisma de Baldaio e Trasdunas de Baldaio (os tres incluídos dentro do LIC Costa da Morte) durante todo o ano.3. As persoas que conduzan cans e outros animais deberán impedir que realicen as súas deposicións na praia, e en calquera caso, o condutor do animal está obrigado a recoller e retirar os excrementos, ata debendo limpar a parte da vía pública que fose afectada.1. Permítese a presenza de cans destinados a traballos de salvamento ou auxilio a persoas necesitadas, cando as circunstancias así o aconsellen.2. Permítese a presenza de cans de asistencia (aqueles adestrados para o acompañamento, condución e auxilio de persoas con discapacidade, e deberán estar debidamente acreditados e identificados) en compañía da persoa a quen sirva, sen prexuízo da responsabilidade do seu posuidor/a ou propietario/a nin das medidas que deba adoptar para evitar molestias ou riscos ao resto de usuarios/as.1. Nas zonas de baño e durante a tempada de baño, prohíbese todo tipo de pesca desde a beira da praia e desde os espigóns, excepto entre as 21.30 h e as 9.00 h, para evitar os danos que os aparellos utilizados poidan causarlles ao resto de usuarios e usuarias. No entanto, calquera actividade de pesca deportiva realizada dentro do horario establecido, quedará supeditada á ausencia de usuarias/os na praia. Para a práctica de pesca submarina será preciso contar coas licenzas requiridas normativamente, que terán que ser exhibidas ao requirimento de axentes da autoridade.2. En casos excepcionais, tales como campionatos, concursos, etc., poderá autorizarse a práctica da pesca, e deberán respectar as/os participantes os lugares, horarios e condicións que estableza a autorización da administración competente. En orde á protección e seguridade dos usuarios da praia, non se permite: a) A entrada e saída ao mar desde a praia aos\as pescadores/as submarinos co fusil cargado, así como a manipulación en terra deste ou doutros instrumentos de pesca submarina que poidan supor un risco para a seguridade das persoas. b) A manipulación en terra de calquera instrumento de pesca que poidan supor un risco para a seguridade das persoas. Capítulo VI Circulación de vehículos nas praias 1. As praias constitúen un ben de dominio público; tanto na súa modalidade de uso, como de servizo público. Prohíbese expresamente o uso privativo das mesmas.2. Queda prohibido en toda a extensión da praia, incluíndo a zona de dunas, o estacionamento e a circulación de vehículos de calquera tipo, de dous ou máis rodas, por tracción mecánica ou animal.1. Exímense de devandita prohibición os vehículos de urxencia, seguridade e servizos municipais ou outros expresamente autorizados para as persoas con diversidade funcional, así como a utilización na auga do mar dos deseñados especialmente para tal fin.2. A prohibición tampouco será de aplicación a aqueles vehículos que con carácter diario proceden á limpeza, mantemento e vixilancia das praias, tales como motos, tractores e máquinas limpa-praias. Os referidos vehículos non poderán quedar estacionados na praia ou zona de baño, e deberán retirarse unha vez terminada a actuación que motivou o seu acceso á referida praia ou zona de baño.1. Non está permitida a libre acampada na praia. Para acampadas nas zonas anexas aos areais será de aplicación a lexislación autonómica correspondente.2. Para unha mellor utilización e aproveitamento da praia, só serán permitidos parasoles totalmente diáfanos nos seus laterais, así como cadeiras, cortaventos e mesas de complemento.3. Os servizos municipais ou a policía local poderán retirar os elementos instalados irregularmente, e depositalos en dependencias municipais, cando non sexa posible atopar aos seus propietarios ou propietarias. Unha vez retirados os devanditos elementos ou depositados en dependencias municipais, só poderán ser devoltos aos seus donos ou donas cando presenten un xustificante que acredite a súa propiedade. Este feito non exime á/ao propietaria/o dos efectos de ter que responder ante a instrución dun procedemento sancionador, de ser o caso.4. Calquera outro tipo de ocupación de praia, deberá dispor de autorización expresa da autoridade competente. Capítulo VIII. Embarcacións 1. De acordo co disposto na normativa sectorial vixente, nas zonas de baño, debidamente balizadas, non estará permitida a navegación deportiva e de recreo así como a utilización de calquera tipo de embarcación ou medio flotante movido a motor ou a vela. O lanzamento ou a varada de embarcacións deberá facerse a través de canles debidamente sinalizadas e a velocidade estará limitada a tres nós como máximo. Esta prohibición, non será de aplicación a aquelas embarcacións oficiais ou medios que se utilicen para a realización dos servizos de limpeza de residuos flotantes, vixilancia, salvamento ou socorrismo. Estas, non deberán superar a velocidade de tres nós, salvo causa de forza maior ou salvamento, debendo adoptarse neste caso as precaucións necesarias para evitar riscos á seguridade das persoas ou á navegación marítima.2. Nos tramos de costa non sinalizadas como zonas de lanzamento-varada ou zonas náuticas, a navegación está prohibida dentro dunha franxa litoral, paralela á costa, de 200 metros lineais nas praias e de 50 metros lineais no resto da costa.3. O Concello poderá establecer zonas de lanzamento-varada ou zonas náuticas, sinalizándoas convenientemente. As embarcacións a motor ou vela deberán utilizar estas zonas náuticas obrigatoriamente. O Concello poderá balizar zonas para embarcacións ou medios flotantes a vela exclusivamente.4. Todas as embarcacións que naveguen pola costa deberán en todo momento cumprir as normas establecidas pola Capitanía Marítima correspondente, incluíndo as embarcacións de salvamento e rescate, así como calquera embarcación de servizo estatal, autonómico ou local.1. Non se permite a ocupación de espazo público sen autorización, así como o abandono en zona pública de obxectos, artefactos, elementos que se enuncian a continuación: embarcacións, remolques, táboas de surf, windsurf, velas, remos e similares. Exceptúanse os que se atopen dedicados a servizos de emerxencia ou públicos.2. En tales casos procederase pola autoridade competente correspondente á redacción da respectiva acta descritiva da situación, característica do artefacto, obxecto ou elemento e titularidade. A continuación, requirirase á infractora ou infractor, titular, para que se retire o elemento en cuestión nun prazo de 24 horas, indicando, a modo de advertencia, no mesmo requirimento, que en caso de incumprimento servirá o requirimento de orde de execución da retirada inmediata por incumprimento unha vez transcorridas as 24 horas antes indicadas, efectuándose de forma subsidiaria polo Concello e con repercusión dos custos municipais a cargo do/a infractor/a titular, e depositarase en recinto municipal.3. Caso de ser imposible o requirimento, a pesar de ter identificado o infractor ou infractora titular, por non localización deste/a, procederase de forma cautelar á retirada, e fará constar o/a inspector/a na acta tal circunstancia, expondo no taboleiro municipal tal medida de retirada. En caso de non existir medio identificativo da titularidade do obxecto, artefacto ou elemento, procederase a reflectir na acta tales extremos e quedará facultado o/a inspector/a para proceder á retirada a modo de medida cautelar dos obxectos, artefactos, elementos antes enunciados e o seu depósito en recinto municipal habilitado para tales efectos.1. O paseo, a estancia ou o baño na praia ou no mar, teñen preferencia sobre calquera outro uso.2. O desenvolvemento de actividades, como xogos de pelota, paletas e outros exercicios poderanse realizar sempre que non supoñan unha molestia para o resto de usuarias/os ou que as dimensións da praia o permitan.3. Poderán desenvolverse as actividades deportivas ou lúdicas nas zonas que, con carácter permanente, teña dedicadas o Concello á práctica de diversos deportes, xogos infantís, etc., ou que estean debidamente balizadas ou sexan visibles ao resto de usuarias/os.1. Calquera actividade deportiva que se realice dentro dos horarios e das zonas de baño permitidas quedará supeditada á ausencia de usuarios/as nas mesmas.2. Durante a tempada de baño, poderán habilitarse zonas, adecuadamente sinalizadas, para a práctica da actividade deportiva do surf, windsurf, kitesurf ou outros deportes similares, e poderase especificar o tipo de deporte, co fin de evitar os danos que a súa práctica poida causar ao resto de usuarios/as.3. Poderán habilitarse zonas diferenciadas para: a. Práctica deportiva libre b. Escolas de formación en deportes acuáticos c. Eventos deportivos, campionatos ou campamentos de tempada 4. Tanto o/a practicante libre, como os/as organizadores/as e participantes en eventos e escolas, deberán respectar os lugares, horarios e condicións que estableza o Concello. Nestes casos, a práctica deportiva farase en lugares debidamente sinalizados e con carácter temporal.1. Considérase venda non sedentaria, a venda ambulante e a realizada en puntos non estables por vendedores habituais ou ocasionais.2. Prohíbese a venda ambulante daqueles productos cuxa normativa específica así o estableza e todos aqueles carentes dunha autorización municipal específica en particular, bebidas e productos alimenticios en xeral.3. A autorización municipal especificará o tipo de productos que poidan ser obxecto de venda, así como o lugar ou lugares precisos onde deba exercerse e as datas e horario en que poderá levar a cabo.4. A autoridade municipal ou os/as seus/súas axentes, poderán requisarlles as mercadorías a aquelas persoas non autorizadas que realicen a venda de calquera tipo de mercadorías na praia. Unha vez retirada, esta só poderá ser devolta cando se presente un xustificante que acredite a súa propiedade. Todo iso sen prexuízo da instrución do correspondente expediente sancionador ou responsabilidades que correspondan ao autor ou autora da venda.1. En orde á prevención en materia de seguridade e salvamento, no seu caso, das vidas humanas, as praias disporán durante a tempada de baño de servizos de Salvamento e Socorrismo naquelas zonas de baño debidamente balizadas. A Unidade de Salvamento e Socorrismo atenderá os postos de salvamento existentes nas praias exclusivamente durante o horario que determine o Concello e que figure exposto nos carteis indicadores situados nas praias.2. Nas praias con zonas de baño debidamente balizadas, debe haber un servizo de Salvamento e Socorrismo, formado por un conxunto de medios humanos e materiais, que posibiliten a adopción dunha serie de medidas organizativas, de planificación e de seguridade e protección.1. As funcións deste servizo circunscríbense ás zonas balizadas para o baño ou sinalizadas mediante bandeiras ou sinais preventivas e concretamente ás seguintes: a) Efectuar as tarefas de vixilancia continua da zona de baño, o socorrismo e o salvamento de persoas e a observación da contorna ambiental. b) Garantir a primeira atención sanitaria. c) A procura de persoas desaparecidas. d) A información sobre os recursos dispoñibles e o estado do mar. e) Izar as bandeiras en función do estado do mar e velar pola conservación dos sinais e do material destinado á prevención de accidentes, vixilancia, salvamento, socorro e transporte de persoas accidentadas. f) Informar ás usuarias ou usuarios das embarcacións con motor e as/os que practiquen deportes náuticos das prohibicións ou limitacións da súa práctica. g) Manter a zona destinada ao baño totalmente despexada de animais e obxectos que poidan presentar perigo para as/os bañistas. h) Sinalizar as zonas de baño de acordo coa clasificación establecida, modificando estas cando as circunstancias do tempo ou outras así o aconsellen. i) Poñer en coñecemento do órgano municipal competente a comisión de infracción segundo o previsto na presente ordenanza para os efectos da incoación do procedemento sancionador correspondente k) En xeral, evitar toda clase de actividade que resulte perigosa para as/os usuarias/os.2. Corresponderá tamén a Unidade de Salvamento e Socorrismo as actuacións de emerxencia fóra das praias, como zonas de acantilado onde se atope unha persoa en situación de risco, podendo ser encomendadas estas actuacións pola autoridade xudicial.1. O público bañista queda obrigado a seguir as orientacións e indicacións que por seguridade poidan realizar os servizos de Salvamento e Socorrismo, así como cantas disposicións existan ou poidan ditarse en diante polos organismos competentes.2. As persoas que desexen bañarse fóra da tempada de baño ou fóra do horario establecido para os servizos de Salvamento e Socorrismo farano baixo a súa exclusiva responsabilidade.3. Tamén o farán baixo a súa exclusiva responsabilidade, aínda bañándose dentro da tempada de baño e dentro do horario establecido para os mencionados servizos, cando o fagan sen seguir as orientacións e indicacións dos servizos e fóra das zonas balizadas para o baño ou sinalizadas como tal mediante bandeiras ou sinais preventivas.4. Recoméndase ás persoas con algún tipo de diversidade funcional ou enfermidade para as que o baño poida constituír algún risco que poñan esta circunstancia en coñecemento dos servizos de Salvamento e Socorrismo para os efectos de que adopten, no seu caso, as medidas pertinentes.5. Queda prohibido o baño cando se atope izada a bandeira de cor vermella e exista risco para a integridade física dos/as bañistas. Quen vulnere a prohibición de bañarse cando se atope izada a bandeira de cor vermella, a requirimento verbal dos axentes da autoridade ou do persoal de Salvamento e Socorrismo, deixarán de tomar o baño de inmediato, sen prexuízo de que cubra parte de denuncia, en orde á instrucción do oportuno expediente sancionador.6. No caso da existencia de rachas de vento, a fin de previr posibles problemas de seguridade persoal e colectiva, a autoridade municipal ou os seus ou súas axentes e o persoal de Salvamento e Socorrismo, poderán ordenar o peche de todo tipo de parasoles, paraventos, cadeiras, hamacas, etc. Igualmente, poderase ordenar a retirada daquelas cadeiras, hamacas, ou calquera elemento disposto no chan da praia que estea oxidado ou visiblemente deteriorado para evitar calquera tipo de posible dano físico ou contaminación. En todo caso e con independencia da existencia de vento, é imprescindible que os elementos instalados na praia se atopen perfectamente ancorados ao chan, de xeito que non poidan ser desprazados causando perigo para as/os os demais.1. A Unidade de Salvamento e Socorrismo é un servizo esencial que contará cun número de efectivos axeitado ás necesidades do servizo.2. Todo o persoal que realice tarefas de salvamento, socorrismo e asistencia sanitaria, deberá dispor da titulación homologada que o acredite e habilite para o exercicio destas actividades profesionais e estar inscrito no Rexistro Profesional de Socorristas Acuáticos de Galicia.3. O persoal da Unidade de Salvamento e Socorrismo contratado durante a tempada de baño dependerá para a súa organización e exercicio do Servizo Municipal de Protección Civil do Concello de Carballo. Este persoal durante o seu exercicio profesional deberá ir debidamente acreditado e uniformado de xeito que sexa perfectamente identificable e levará o equipamento necesario para o desenvolvemento do servizo.1. As características da instalación e do equipamento dos postos de primeiros auxilios serán as necesarias para tratar unha primeira atención sanitaria e as posibles situacións básicas de urxencia ordinaria, e contarán con abastecemento de enerxía e auga, sala de curas, mastros de sinalización, equipos de comunicacións e coordinación de emerxencias e sistema de megafonía para informar e comunicar incidencias a usuarias/os das praias.2. Dependendo das necesidades e posibilidades na prestación do servizo poderase dispor da utilización de vehículos: embarcacións e motos acuáticas de rescate ou vehículos de loxística e apoio.1. As infraccións das normas desta Ordenanza serán sancionadas pola Alcaldía ou pola Concellería na que este órgano delegue, dentro do ámbito das súas competencias, previa incoación do oportuno expediente no que se terá en conta as circunstancias que concorran en cada caso. Todo iso, sen prexuízo de pasar o tanto de culpa ao Xulgado ou remisión de actuacións practicadas ás autoridades competentes, cando así o determine a natureza da infracción.2. O Concello, a través dos axentes da Policía Municipal e dos servizos municipais de Protección Civil, denunciará cantas infraccións se produzan en relación coas normas da presente Ordenanza, e poñerá en coñecemento dos órganos competentes da entidade local, da Comunidade Autónoma ou da administración do Estado os feitos que supoñan infraccións sobre as que teñan atribuída a competencia. Ademais da imposición da correspondente sanción, a Administración municipal adoitará as medidas pertinentes para a restauración da realidade física alterada e a orde xurídica infrinxido, coa execución subsidiaria, se procede, das actuacións ao cargo do/a infractor/a.1. As infraccións, tipificadas na lexislación específica, serán sancionadas coas medidas e multas nela fixadas.2. As infraccións a esta ordenanza clasificaranse en: a) Leves. b) Graves. c) Moi graves. Cualificaranse como infraccións leves, ademais das previstas na normativa específica reguladora do dominio público marítimo terrestre, as seguintes: a) O incumprimento das normas de limpeza por parte da/o usuaria/o da praia que non se consideren graves no artigo seguinte. b) O uso indebido da auga das duchas e lavapés así como, lavarse no mar ou na praia utilizando xabón ou calquera outro producto de aseo corporal. c) A evacuación fisiolóxica no mar ou na praia. d) A venda ambulante sen autorización expresa, salvo que por normativa especifica se regule outro tipo de sanción. e) A práctica da pesca nas zonas de baño dentro da tempada e horarios prohibidos no artigo 16 da presente ordenanza. f) Calquera outra infracción a esta Ordenanza que non estea expresamente cualificada como falta grave ou moi grave. Cualificaranse como infraccións graves, ademais das previstas na normativa específica reguladora do dominio público marítimo terrestre, as seguintes: a) O baño cando estea izada a bandeira vermella, exista risco para a integridade física dos/as bañistas e se desatendan as indicacións do Servizo de Salvamento e Socorrismo. b) O lume na praia, así como usar parrillas, bombonas de gas ou outros utensilios para facer lume, sen a autorización correspondente. c) O incumprimento das normas de limpeza por parte dos titulares dos servizos de tempada da praia, ou de calquera outra actividade autorizada polo órgano competente. d) O depósito en papeleiras e similares de materiais en combustión por parte das/os usuarias/os das praias. e) A presenza de animais na praia que incumpra o recollido no artigo 14.2 desta ordenanza. f) O incumprimento dos requirimentos específicos que formule a Administración municipal, sempre que se produza por primeira vez. g) A práctica de deportes acuáticos incumprindo as normas establecidas na presente Ordenanza e a varada ou permanencia de embarcacións, táboas de windsurf, hidropedais, motos acuáticas, etc., fóra das zonas sinaladas e destinadas a tal fin. h) A zambullida dende lugares elevados (pontes, cantís, etc. ). i) A circulación de embarcacións non autorizadas a distancia inferior a 200 metros da costa. j) O incumprimento reiterado dos requirimentos específicos formulados pola Administración municipal. k) Realizar calquera ocupación con instalación desmontable sen contar con preceptiva autorización. l) O uso de vehículos non permitidos por toda a extensión da praia. m) O uso de escopeta submarina ou arpón que pola súa proximidade poida supor risco para a saúde e seguridade das persoas. n) A reincidencia na comisión de infraccións leves nos últimos tres anos. Cualificaranse como infraccións moi graves as seguintes: a) O vertido ou depósito de materias que poidan producir contaminación e risco de accidentes. b) A causa de calquera tipo de impacto negativo sobre a fauna e flora tanto litoral como mariña. c) A causa dolosa de danos graves sobre do mobiliario ou elementos da praia incluíndo as zonas de baño. d) Dificultar, de xeito intencionado, as funcións do servizo Salvamento e Socorrismo recollidas no Título III da presente Ordenanza. e) Realizar calquera ocupación con instalación fixa sen contar con preceptiva autorización. f) A reincidencia na comisión de faltas graves nos últimos tres anos.1. A autoridade municipal ou os seus ou súas axentes, poderán apercibir verbalmente ás/aos que infrinxan calquera das disposicións contidas na presente ordenanza, a fin de que de forma inmediata cesen a actividade prohibida ou realicen a obrigación debida, iso sen prexuízo da incoación de expediente sancionador cando cumpra, ou no seu caso, se xire parte de denuncia á administración competente.2. O persoal da Unidade de Salvamento e Socorrismo apoiará aos anteriores no labor de información do establecido na presente Ordenanza, comunicando particularmente as infraccións á mesma e apercibindo ao/á posible infractor/a que de persistir na súa actitude trasladarán denuncia á Autoridade.3. O público bañista queda obrigado a seguir as orientacións e indicacións que por seguridade poidan realizar os servizos de Salvamento e Socorrismo, así como cantas disposicións existentes ou que poidan dictarse en diante polos organismos competentes.1. A comisión dunha infracción administrativa das tipificadas no capítulo anterior determinará, logo da instrucción do correspondente procedemento sancionador, de acordo coa normativa sobre o procedemento administrativo común, a imposición das sancións sinaladas nas disposicións normativas específicas aplicables en materia sancionadora ou, no seu defecto, na Lei 7/1985, de Bases do Réxime Local 2. Os límites dispostos no apartado anterior utilizaranse sen prexuízo da aplicación das sancións previstas na normativa sectorial que corresponda, e sen prexuízo da esixencia, ando proceda, das responsabilidades de carácter penal ou civil correspondentes.3. As infraccións leves serán sancionadas con multa de contía variable ata 120 euros.4. As infraccións graves serán sancionadas con multa de contía variable ata 300 euros.5. As infraccións moi graves serán sancionadas con multa de contía variable ata 3.000 euros. Na gradación das sancións deberase gardar a axeitada adecuación entre a gravidade da infracción cometida e a sanción aplicada. Valorarase a existencia de intencionalidade, a natureza dos prexuízos causados, a reiteración na comisión dos feitos e a intensidade dos danos causados a bens públicos ou as perturbacións ocasionadas aos demais usuarios e usuarias da vía pública.1. Son responsables das sancións tipificadas nesta ordenanza, todas aquelas persoas que participasen na comisión do feito infractor por calquera título, sexan persoas físicas ou persoas xurídicas. Excepto nos supostos nos que sexan menores de idade, onde responderán os pais, nais, titores/as ou aqueles/as que dispoñan da custodia legal.2. Son responsables, subsidiariamente, en caso que non se poida identificar os/as autores/as, os/as titulares ou propietarios/as dos vehículos ou embarcacións cos que se realice a infracción.3. En relación aos animais, a/o propietaria/o será responsable subsidiario e na súa ausencia a persoa que no momento de producirse a acción leve o animal.4. Son responsables as/os titulares das licenzas ou autorizacións, cando por motivo do exercicio dun dereito concedido, se realice algunha das infraccións tipificadas na presente ordenanza.5. As responsabilidades administrativas que se deriven do procedemento sancionador serán compatibles co requirimento ao/á infractor/a da reposición da situación alterada por este ao seu estado orixinario, así como coa indemnización polos danos e polas perdas que se causaron, que poderán ser determinados polo órgano competente, debendo neste caso comunicarse ao infractor para a súa satisfacción no prazo que para o efecto se determine, e habilitaranse, no caso de que non o faga os medios de execución forzosa dos actos administrativos dos que dispón a administración. O procedemento aplicable ao expediente sancionador será aquel previsto na Lei de Réxime Xurídico das Administracións Públicas e do Procedemento Administrativo Común e no Real Decreto 1398/1993, polo que se aproba o Regulamento do procedemento para o exercicio da potestade sancionadora. É órgano competente para a imposición das sancións o sr. alcalde-presidente ou alcaldesa-presidenta da Corporación, ou concelleiro/a ou órgano en quen delegue, salvo que resulte de aplicación normativa sectorial específica que reserve, pola cualificación da infracción, a devandita competencia a outro órgano da Comunidade Autónoma.2. Na resolución que acorde a incoación nomearase nomearase un/ha funcionario/a instrutor/a e un/ha secretario/a, notificaráselle ao/á inculpado/a, e aplicaranse as normas sobre abstención e recusación previstas na Lei 30/1992. Igualmente, sinalarase o órgano competente para resolver o procedemento e a norma de atribución de tal competencia.3. O/a instrutor/a ordenará a práctica de cantas probas e actuacións conduzan ao esclarecemento dos feitos e determinar as responsabilidades susceptibles de sanción, sendo a súa duración non inferior a 10 días nin superior a 30.5. O prego de cargos notificaráselle ao/á inculpado/a, e concederáselle o prazo de quince días hábiles para que poida contestalo, formulando cantas alegacións e presentando cantas probas considere adecuadas ao seu dereito.6. Contestado o prego de cargos polo/a inculpado/a, ou transcorrido o prazo para facelo, o/a instrutor/a formulará proposta de resolución, que se lle notificarán á/ao inculpada/o, para que, no prazo de quince días hábiles, poida alegar canto considere conveniente na súa defensa.8. Transcorrido este prazo, producíranse ou non alegacións, remitirase a proposta de resolución, con todo o actuado, ao órgano que ordenou a incoación do procedemento, para que o resolva, con pronunciamento expreso sobre as medidas provisionais que se acordaran no seu caso, e notificaráselle a resolución á/ao interesada/o. Nos aspectos non previstos no presente texto, será de aplicación a lexislación sectorial que corresponda, co seguimento dos procedementos administrativos instruídos pola administración competente. O complexo natural Razo-Baldaio está incluído na Rede de Espazos Protexidos de Galicia, polo que lles resulta de aplicación a Lei 9/2001, de 21 de agosto, de conservación da natureza. Nestas zonas resulta de aplicación a Lei 9/2001, de 21 de agosto, de Conservación da Natureza, e a Lei 42/2007, do 13 de decembro, do Patrimonio Natural e da Biodiversidade. A Lagoa de Baldaio, Marisma de Baldaio, Trasdunas de Baldaio (os tres incluídos dentro do LIC Costa da Morte), son humidais que constitúen elementos clave na conservación da biodiversidade e do uso sostible do territorio. A gran riqueza e diversidade dos compoñentes bióticos e abióticos dos humidais, fan que se encontren entre os ecosistemas máis complexos e produtivos do planeta. Posúen unha gran variedade de biótopos e hábitats intermedios, entre os ambientes terrestre e acuático, e xogan, polo tanto, un importante papel na conservación da biodiversidade e no desenvolvemento económico. Nestas zonas é de aplicación o Decreto 127/2008, do 5 de xuño, polo que se desenvolve o réxime xurídico dos humidais protexidos e se crea o Inventario de humidais de Galicia. O Plan Hidrolóxico Galicia Costa en vigor define e cataloga o espazo natural “lagoa de Baldaio”, no que establece unha serie de prescricións a considerar, no Capítulo II, sección 2, artigos do 2.74 ó 2.83, sobre Protección, Conservación e Recuperación do Recurso e da súa contorna. Modificase o apartado segundo do artigo 109.1. b), da Ordenanza municipal reguladora da limpeza, salubridade e hixiene, que pasa a ter a seguinte redacción: “Acceder con cans e outros animais ás praias en épocas e/ou lugares non permitidos”. DISPOSICIÓN FINAL Esta ordenanza entrará en vigor unha vez que se cumpran os trámites de exposición pública e de aprobación definitiva (de ser o caso), transcorra o prazo regulamentario a que se refire o artigo 70.2 en relación co artigo 65.2 da Lei 7/85, do 2 de abril, de bases do réxime local, e se publique integramente o seu texto no Boletín Oficial da Provincia. DISPOSICIÓN DERROGATORIA Unha vez entrada en vigor a presente Ordenanza, quedarán derrogados os seguintes artigos doutras Ordenanzas municipais: a) Artigo 74.3 da Ordenanza municipal reguladora da limpeza, salubridade e hixiene será substituído polo artigo 14.2 da presente ordenanza. b) Cantas outras normas municipais contraveñan o nela disposto De acordo con todo o anterior, SOLICITA autorización para a realización da actividade descrita no lugar e datas indicadas. Carballo ___ de ____________ de _____ Asdo.:. Concello de Carballo – Praza do Concello s/n 15100 Carballo (A Coruña) SR. ALCALDE – PRESIDENTE DO CONCELLO DE CARBALLO.